open-index/open-wikipedia-markdown huggingface dataset:
432 SM

## Peristiwa
### Mengikut tempat
#### Yunani

* Sparta menyeru dan menjadi tuan rumah kepada persidangan Liga Peloponnesus. Persidangan itu dihadiri oleh wakil-wakil Athens serta juga ahli-ahli Liga. Selepas alasan-alasan yang dikemukakan oleh Corinth terhadap Athens, kebanyakan ahli Liga mengundi untuk mengisytiharkan bahawa Athens telah mematahkan keamanan.
* Phormio, laksamana Athens, meneruskan pengepungan Potidaea dengan menyekat jalan masuk ke Teluk Corinth. Pada waktu yang sama, sebuah armada Athens yang diketuai oleh Archestratus belayar ke Potidaea. Bagaimanapun, sebagai ganti untuk menyerang Potidaea, mereka menyerang angkatan tentera laut Macedon di bawah Perdiccas yang telah bersekutu dengan Potidaea. Athens menawan Therma (Thessalonica kini) dan kemudian mengepung Pydna. Semasa mengepung Pydna, angkatan tentera Athens menerima berita bahawa Corinth telah menurunkan seangkatan tentera di bawah kuasa pemerintahan Aristeus untuk membantu Potidaea. Sebagai balasan, Athens menurunkan lebih banyak askar dan kapal di bawah kuasa pemerintahan Hipponicus. Gabungan tentera Athens belayar ke Potidaea dan mendarat di sana. Dalam Perang Potidaea yang menyusul, tentera Athens menewaskan tentera Corinth dan sekutu-sekutunya.

#### Itali

* Tanah jajahan Yunani di Heraclea, Itali selatan, diasaskan oleh penjajah-penjajah dari Tarentum dan Thurii.

### Mengikut topik
#### Astronomi
* Meton dari Athens, ahli matematik dan astronomi Yunani, menghitung dengan tepat kronologi perbandingan kitaran-kitaran suria dan qamari. Oleh itu, beliau memperkenalkan kitar Meton 19-tahun ke dalam takwim Athens sebagai kaedah untuk menghitung tarikh. Bekerja dengan Euctemon, beliau mencerap solstis musim panas pada 27 Jun.

#### Seni bina
* Pheidias menyiapkan arca-arca yang merupakan hiasan Parthenon di Athens.

## Kelahiran
* Dionysius, penzalim Syracuse (maut 367 SM) (tarikh lahir anggaran).

## Kematian
433 SM

## Peristiwa
### Mengikut tempat
#### Yunani

* Pericles mengikat perikatan pertahanan dengan Corcyra (Corfu), kuasa tentera laut yang kuat di Laut Ionia dan yang merupakan musuh ketat Corinth. Oleh itu, Athens masuk campur pertikaian antara Corinth dan Corcyra. Dalam Pertempuran Sybota, sebuah kontinjen kecil kapal Athens memainkan peranan yang penting dalam menghalang armada Corinth daripada menawan Corcyra. Selepas itu, Athens mengepung Potidaea, sebuah sekutu yang membayar ufti kepada Athens tetapi merupakan tanah jajahan Corinth.
* Corinth yang bersusah hati kerana tindakan-tindakan Athens, melobi Sparta supaya mengambil tindakan terhadap Athens. Rayuan ini disokong oleh Megara (yang amat terjejas oleh sekatan-sekatan ekonomi Pericles) dan Aegina (yang dikenakan cukai yang berat oleh Pericles dan yang tidak dibenarkan pemerintahan sendiri).
* Pericles memulihkan perikatan-perikatan dengan Rhegium di sudut barat daya Itali dan Leontini di Sicily tenggara, dan mengancam laluan bekalan makanan dari Sicily.

#### China

* Pengebumian Marquis Yi dari Zeng di China (tarikh anggaran).

## Kelahiran

## Kematian
434 SM

## Peristiwa
### Mengikut tempat
#### Yunani

* Di bawah pimpinan Pericles, Athens memperkenalkan satu siri langkah ("Dekri Megara") yang mengenakan sekatan ekonomi ke atas Megara kerana mencemari tanah yang suci kepada dewi Demeter. Menurut peruntukan-peruntukan dekri ini, pedagang-pedagang Megara tidak boleh menyertai pasaran Athens atau masuk ke dalam pelabuhan-pelabuhan empayarnya. Pengharaman ini mencengkam ekonomi Megara dan membahayakan keamanan yang mudah terjejas antara Athens dan Sparta yang bersekutu dengan Megara.
* Philip, adik Perdiccas II dari Macedon, mencabar Perdiccas untuk takhta, dan mendapatkan bantuan daripada Athens dan Raja Derdas dari Elimea. Perdiccas membalas dengan memulakan pemberontakan-pemberontakan di sebilangan kota yang membayar ufti kepada Athens, termasuk Potidaea.
* Anaxagoras ditangkap oleh penentang-penentang politik Pericles atas tuduhan menyalahi dogma-dogma agama Athens yang sudah mantap, dan memerlukan kebolehan berpidato dan pujukan Pericles untuk memperoleh pembebasannya. Walaupun begitu, beliau didenda dan dipaksa beredar dari Athens ke Lampsacus di Ionia.

### Mengikut topik
#### Matematik
* Semasa di dalam penjara, Anaxagoras mencuba mempersegikan bulatan dengan tepi lurus dan sepasang kompas.

## Kelahiran

## Kematian
435 SM

## Peristiwa
### Mengikut tempat
#### Yunani

* Pertikaian terjadi antara pihak pemerintah dikit dan pihak demokrasi di tanah jajahan Yunani. Kebanyakan penduduk tanah jajahan ini berasal dari Corinth atau Corcyra (Corfu). Pemerintah-pemerintah dikit Epidamnus dibuang dan kemudian merayu kepada Corcyra untuk bantuan, sedangkan demokrat-demokrat meminta bantuan daripada Corinth. Corcyra kemudian diserang oleh Corinth apabila pertikaian itu bertambah teruk.

### Mengikut topik
#### Seni
* Sebuah arca Zeus, raja dewa-dewa, yang diperbuat daripada emas dan gading dicipta di Elis oleh Phidias, pengarca Athens, untuk Candi Zeus di Olympia. Arca itu telah menjadi salah satu daripada "Tujuh Keajaiban Dunia". Zeus Olimpia adalah lebih kurang tujuh kali lebih besar daripada tinggi manusia (atau 13 meter) dan mengambil tinggi penuh candi itu.

## Kelahiran
* Philoxenus dari Cythera, pemuisi ditirambi Yunani (maut 380 SM).

## Kematian
436 SM

## Peristiwa
### Mengikut tempat
#### Yunani

* Menyusuli kunjungan Pericles ke Laut Hitam, sebuah tanah jajahan Athens yang luas diasaskan di Amphipolis. Tanah jajahan itu terlalu dekat dengan kota kara Corinth di Potidaea, Chalcidice. Corinth berasa ia tertekan secara tidak langsung oleh Athens.

## Kelahiran
* Isocrates, pemidato Athens (maut 338 SM)
* Artaxerxes II, raja Parsi (tarikh anggaran) (maut 358 SM)

## Kematian
440 SM

## Peristiwa
### Mengikut tempat
#### Yunani

* Samos, ahli autonomi Liga Delos yang merupakan salah satu sekutu utama Athens dengan armada sendiri yang cukup besar, bergaduh dengan Miletus dan meminta bantuan daripada Athens. Pericles memutuskan untuk menyebelahi Miletus dan oleh itu, Samos memberontak. Pericles belayar ke Samos dengan sebuah armada untuk menggulingkan kerajaan oligarkinya dan menggantikannya dengan sebuah kerajaan demokrasi. Sparta mengugut akan masuk campur tetapi dalam kongres Liga Peloponnesus, ahli-ahlinya mengundi supaya tidak masuk campur bagi pihak Samos terhadap Athens.

#### Republik Rom
* Kebuluran di Rom.

#### China

* Zhou Kao Wang menjadi raja Dinasti Zhou di China.

### Mengikut topik
#### Fizik
* Democritus mencadangkan kewujudan zarah-zarah tak boleh bahagi yang dipanggilnya atom.

#### Seni
* Polykleitos menyiapkan "Doryphorus" ("Pelembing"), salah satu daripada arca-arcanya yang teragung (tarikh anggaran).
* *Lapith berlawan dengan sentora*, ukiran timbul metop dari kerawang Dorik di sisi Parthenon, dibuat dan kini berada di Muzium British, London (tarikh anggaran).
* Demeter, Persephone, dan Triptolemos, batu-batu bersurat dari Eleusis dibuat (tarikh anggaran), dan kini berada di Muzium Arkeologi Negara, Athens.

## Kelahiran
*

## Kematian
* Ducetius, ketua keyunanian Sicel serta pengasas sebuah negara Sicily yang bersatu.
441 SM

## Peristiwa
### Mengikut tempat
#### China

* Zhou Ai Wang menjadi raja Dinasti Zhou di China tetapi mangkat sebelum akhir tahun itu, dan diwarisi oleh Zhou Si Wang.

### Mengikut topik
#### Kesusasteraan
* Euripides, penulis drama Yunani, memenangi kejayaannya yang pertama dalam sebuah perayaan drama.

## Kelahiran
*

## Kematian
* Zhou Ai Wang, raja Dinasti Zhou di China.
442 SM

## Peristiwa
### Mengikut tempat
#### Yunani

* Akibat kegagalannya untuk mencabar Pericles secara berkesan, penduduk-penduduk Athens memulaukan Thucydides selama 10 tahun, dan Pericles sekali lagi tidak menghadapi sebarang cabaran dalam politik Athens.

### Mengikut topik
#### Kesusasteraan
* Sophocles menulis karya *[[Antigone (Sophocles)|Antigone]]*.

## Kelahiran
*

## Kematian
* Zhou Zhen Ding Wang, raja Dinasti Zhou di China.
443 SM

## Peristiwa
### Mengikut tempat
#### Republik Rom
* Tidak adanya konsul dipilih di Rom, tetapi tribun-tribun ketenteraan dengan kuasa konsul dilantik sebagai ganti. Sedangkan hanya ningrat boleh menjadi konsul, sesetengah tribun ketenteraan merupakan orang marhaen. Jawatan-jawatan ini dipertanggungjawabkan dengan tugas mengurus banci, suatu peranan yang amat penting dalam pentadbiran kewangan Rom. Untuk mencegahkan golongan marhaen daripada memperoleh kuasa untuk mengurus banci, golongan ningrat mengeluarkan hak mengambil banci daripada para konsul dan tribun, dan memberikannya kepada dua orang majistret yang dipanggil *penapis* dan yang dipiih secara eksklusif daripada golongan ningrat di Rom.

#### Itali

* Pericles mengasaskan tanah jajahan Thurii dekat tapak bekas kota Sybaris di Itali selatan. Kolonis-kolonisnya termasuk Herodotus dan Lysias.

## Kelahiran

## Kematian
* Pindar, pemuisi Yunani (lahir 522 SM)
444 SM

## Peristiwa
### Mengikut tempat
#### Yunani

* Puak-puak konservatif dan demokratik di Athens mendatangi satu sama lain. Thucydides, ketua baru puak konservatif yang bercita-cita tinggi, menuduh Pericles, ketua puak demokratik, kerana pembaziran dan mengkritik cara Pericles membelanjakan wang untuk rancangan-rancangan pembinaan kota yang bercita-cita tinggi. Thucydides pada mula-mulanya dapat memperoleh sokongan eklesia. Bagaimanapun, Pericles membalas dengan mencadangkan bahawa beliau akan membayar balik semua perbelanjaan kepada kota melalui harta benda persendiriannya, dengan syarat bahawa beliau akan membuat semua inskripsi dedikasi atas nama sendiri. Pendiriannya ini disokong oleh eklesia dan oleh itu, usaha-usaha Thucydides untuk menjejaskan kuasa Pericles ditewaskan.

## Kelahiran

## Kematian
445 SM

## Peristiwa
### Mengikut tempat
#### Yunani

* Pericles, yang risau akan penyusutan tenaga manusia Athens, akibat perang bertahun-tahun, mecari-cari keamanan dengan sokongan Dewan Perundangan. Callias, diplomat Athens, pergi ke Sparta dan selepas banyak tawar-menawar, mengatur sebuah perjanjian perdamaian dengan Sparta dan sekutu-sekutu Peloponnesusnya. Oleh itu, kedamaian sementara 452 SM buat 5 tahun dilanjutkan selama 30 tahun lagi. Menurut perjanjian ini, Megara dikembalikan kepada Liga Peloponnesus, Troezen dan Achaea menjadi merdeka, Aegina menjadi sebuah negara autonomi yang membayar ufti kepada Athens, dan pertikaian-pertikaian antara Athens dan Sparta akan diselesaikan melalui penimbangtaraan. Setiap pihak bersetuju untuk menghormati perikatan-perikatan pihak yang lain.
* Pembinaan Candi Poseidon di Tanjung Sunion yang terletak di bahagian selatan Athens disiapkan.

#### Empayar Parsi

* Nehemiah, pelayan wain rasmi Yahudi kepada Artaxerxes I di Susa, diberi kebenaran untuk kembali ke Jerusalem sebagai gabenor Judaea.

#### Republik Rom
* *[[Lex Canuleia]]*, sebuah undang-undang baru, menamatkan pengharaman kahwim campur antara kelas-kelas Rom, iaitu antara marhaen dengan ningrat.

## Kelahiran

## Kematian
438 SM

## Peristiwa
### Mengikut tempat
#### Yunani

* Bangunan Parthenon di Akropolis, Athens disiapkan oleh Ictinus dan Callicrates, dan ditahbiskan selepas 9 tahun pembinaan. Bangunan itu ditahbiskan pada perayaan Panathenaea (sebuah perayaan di Akropolis untuk menghormati dewi Athena pada setiap empat tahun).
* Arca raksasa dewi Athena Parthenos yang dibuat oleh Phidias untuk bangunan Parthenon, disiapkan dan ditahbiskan. Arca yang setingginya 12 meter diperbuat daripada emas dan ganding

#### Itali

* Kota Capua jatuh kepada tentera Samnium.

### Mengikut topik
#### Kesusasteraan
* Drama *[[Alcestis (drama)|Alcestis]]* oleh Euripides, penulis drama Yunani, dipersembahkan di Dionysia, sebuah perayaan drama Athens.

#### Seni
* Arca *Tiga Dewi Duduk* (mungkinnya Hestia, Dione, dan Aphrodite) dari pedimen timur bangunan Parthenon dicipta (siap pada 432 SM), dan kini berada di Muzium British, London.
* Kerawang Ionik di sisi utara bangunan Parthenon dicipta (siap pada 432 SM). Bahagian-bahagian kerawang ini kini berada di muzium-muzium Eropah, termasuk Penunggang-penungguang Kuda (di Muzium British, London), serta Marsyal-marsyal dan Wanita-wanita Muda (kini berada di Musee du Louvre, Paris) yang pada suatu ketika merupakan sebahagian perarakan kerawang.

## Kelahiran

## Kematian
439 SM

## Peristiwa
### Mengikut tempat
#### Yunani

* Akibat bantuan Parsi kepada Samos, tentera Athens mengambil masa sembilan bulan untuk berjaya mengepung Samos dan memaksa angkatan tentera Samos supaya menyerah kalah. Samos dijadikan sebuah negara yang membayar ufti kepada Athens.

#### Republik Rom
* Spurius Maelius, seorang marhaen Rom yang kaya, cuba membeli sokongan umum dengan tujuan untuk menjadikan diri sebagai raja. Semasa kebuluran teruk yang menjejaskan Rom, beliau membeli banyak biji-bijian dan menjualnya pada harga yang rendah kepada penduduk-penduduk Rom &mdash; kejadian sebegini tidak pernah berlaku di Rom. Ini mengakibatkan Lucius Minucius, ningrat praefectus annonae ("presiden pasaran"), menuduh Maelius kerana berniat mengambil alih kerajaan.
* Maelius dipanggil berhadapan dengan Cincinnatus (yang sekali lagi menjadi diktator Republik Rom) untuk mematahkan pemberontakan marhaen, tetapi ditolaknya. Tidak lama kemudian, Maelius dibunuh oleh Gaius Servilius Ahala dan rumahnya dibakar sama sekali.

## Kelahiran

## Kematian
446 SM

## Peristiwa
### Mengikut tempat
#### Yunani

* Achaea mencapai kemerdekaan daripada Athens, manakala Euboea yang amat penting bagi pengawalan Athens terhadap bekalan-bekalan laut dan makanan, memberontak terhadap Athens. Pericles menyeberangi masuk ke Euboea dengan askar-askarnya.
* Megara menyertai pemberontakan terhadap Athens. Kepentingan lokasi Megara yang strategik ditunjukkan dengan segera oleh kemunculan seangkatan tentera di Attica, buat pertama kali dalam tempoh 12 tahun, di bawah Raja Pleistoanax. Ancaman daripada tentera Sparta menyebabkan Pericles mengatur, melalui perundingan dan pemberian rasuah, bahawa Athens akan melepaskan tanah-tanah jajahannya di tanah besar dan membatasi diri kepada sebuah empayar samudera pada dasarnya.
* Tentera Sparta berundur dan oleh itu, Pericles kembali ke Euboea dengan 50 buah kapal dan 5,000 orang askar untuk mematahkan sebarang tentangan. Baginda menghukum para pemilik tanah Chalcis yang hilang semua harta benda mereka, manakala penduduk-penduduk Istiaia disingkirkan dan digantikan oleh 2,000 orang peneroka Athens.
* Selepas mendengar bahawa tentera Sparta telah menerima rasuah daripada Pericles, Pleistoanax, raja Sparta, didakwa oleh warganegara-warganegara Sparta, tetapi baginda melarikan diri dalam buangan ke Arcadia. Cleandridas, penasihat ketenteraannya, juga melarikan diri dan dihukum mati tanpa hadir.

#### Sicily

* Ducetius, ketua keyunanian Siculi (penduduk-penduduk kuno Sicily), kembali daripada buangan di Corinth ke Sicily dan menjajah Cale Acte di pantai utara dengan peneroka-peneroka Yunani dan Siculi.

#### Republik Rom
* Dalam Pertempuran Corbione, Titus Quinctius Capitolinus Barbatus mengetuai seangkatan tentera Rom yang mencapai kemenangan terhadap tentera Aequi dari Latium timur laut dan tentera Volsci dari Latium selatan.

## Kelahiran
* Aristophanes, penulis drama Yunani (tarikh anggaran) (maut k.k. 385 SM)
* Marcus Furius Camillus, negarawan dan askar Rom (tarikh tradisional) (maut 365 SM)

## Kematian
447 SM

## Peristiwa
### Mengikut tempat
#### Yunani

* Pericles mengetuai seangkatan tentera darat Athens terhadap Delphi untuk mengembalikan tempat keramat Delphi kepada Phocis.
* Kerja pembinaan semula candi agung Athena (Parthenon) bermula di Akropolis, Athens.

## Kelahiran

## Kematian
448 SM

## Peristiwa
### Mengikut tempat
#### Yunani

* Pericles mengetuai tentera Athens terhadap tentera Delphi supaya hendak mengembalikan tempat keramat Delphi kepada Phocis.
* Permulaan pembinaan semula candi agung untuk dewi Athena (Parthenon) di Akropolis, Athens.

## Kelahiran

## Kematian
451 SM

## Peristiwa
### Mengikut tempat
#### Yunani

* Armada Parsi bertindak terhadap Cyprus yang memberontak supaya dapat memulihkan ketenteraman. Kimon yang kini mula disayangi tetapi masih tidak mempunyai sebarang kuasa di Athens, merancang ekspedisi untuk membantu Cyprus. Dia mendapat sokongan daripada Pericles.
* Sebuah undang-undang Athens yang disokong penuh oleh Pericles diluluskan untuk memberi kewarganegaraan hanya kepada mereka yang dilahirkan kepada ibu bapa Athens. Ini menandakan keakhiran dasar bahawa penduduk-penduduk yang datang daripada kota-kota yang lain diberi status yang mulia ini.
* Permusuhan antara negara-negara Yunani berakhir secara rasmi dengan persetujuan tentang Kedamaian Sementara Lima Tahun. Kimon merundingkan persetujuan ini dengan Sparta yang menyebabkan Athens bersetuju untuk mengakhiri perikatannya dengan Argos, dan Sparta berjanji untuk menamatkan perikatannya dengan Thebes. Pada tahun yang sama, Argos memeterai perjanjian "Keamanan Tiga Puluh Tahun" dengan Sparta.

#### Republik Rom
* Menyusuli laporan suruhanjaya tiga orang untuk mereka bentuk undang-undang Rom, golongan ningrat menubuhkan Perintahan Bersepuluh, sebuah lembaga yang terdiri daripada sepuluh orang ahli, di Rom. Perintahan Bersepuluh yang pertama terdiri pada keseluruhannya daripada ningrat-ningrat yang diketuai oleh Konsul Appius Claudius Crassus dan Konsul Titus Genucius Augurinus. Sepuluh kod pertama untuk Undang-undang Dua Belas Jadual Rom disiapkan pada persidangan Perintahan Bersepuluh yang pertama.

## Kelahiran

## Kematian
453 SM

## Peristiwa
### Mengikut tempat
#### Yunani

* Pericles, raja Athens, memberi upah yang lumayan kepada semua warganegara Athens yang berkhidmat sebagai ahli juri di Heliaia (mahkamah agung Athens).
* Pericles mengisytiharkan bahawa tabung Liga Delos yang begitu besar di Delos tidak selamat daripada angkatan tentera laut Parsi dan memindahkan tabung itu ke Athens. Oleh itu, Athens mengukuhkan kuasanya dalam liga tersebut.
* Achaea di pantai selatan Teluk Corinth menjadi sebahagian daripada apa yang kini merupakan Empayar Athens secara berkesan. Liga Delos telah berubah daripada sebuah perikatan menjadi sebuah empayar yang jelas dikuasai oleh Athens.

#### China

* Taiyuan, sebuah kota di China, mengalami banjir yang teruk.

## Kelahiran

## Kematian
454 SM

## Peristiwa
### Mengikut tempat
#### Empayar Parsi

* Pemerintahan Parsi di Mesir akhirnya dipulihkan oleh Megabyzus, satrap (gabenor) Syria, selepas perjuangan yang berpanjangan yang termasuk menangani campur tangan ketenteraan Athens.

#### Yunani

* Pericles dari Athens mengetuai sebuah ekspedisi tentera laut ke Teruk Corinth dan menewaskan Achaea. Baginda kemudian menyerang Sicyon dan Acarnania. Selanjutnya, Pericles cuba menawan Oeniadea di Teluk Corinth tetapi gagal, dan kemudian pulang ke Athens.

#### Republik Rom
* Golongan marhaen Rom yang mengalami sebilangan kesulitan ekonomi dan kewangan, memaksa golongan ningrat kota untuk memulakan reformasi dan pengkanunan undang-undang. Sebagai tindakan pertama, sebuah suruhanjaya tiga orang dihantar ke Athens untuk mengkaji undang-undang kota itu.

#### Sicily

* Permusuhan antara Segesta dan Selinunte, dua buah kota Yunani di Sicily, terjadi akibat pertikaian tentang hak masuk ke Laut Tyrrhenian.

## Kelahiran

## Kematian
455 SM

## Peristiwa
### Mengikut tempat
#### Yunani

* Athens di bawah Tolmides, jeneral Athens, menurunkan 100 buah kapal ke sekeliling Peloponnesus dan membakar pangkalan tentera laut Sparta di Gythion. Oleh itu, Athens mendapat persetujuan daripada kota-kota Achaea untuk menyertai Liga Delos. Selanjutnya, tentera Athens menyerang sekutu-sekutu Sparta di Teluk Corinth, dan Athens kini dapat membatasi Sparta ke kawasan Peloponnesus selatan.
* Tentera Athens mengalami kekalahan yang teruk di Mesir di tangan tentera Parsi. Selepas terkandas di Delta Nile, armada Athens ditewaskan dan angkatan tentera darat Athens berundur merentasi Gurun Sinai ke Byblos sebelum saki-bakinya dapat diselamatkan. Inaros, pemberontak Mesir, disalib oleh tentera Parsi. Athens memutuskan tidak lagi melibatkan diri dalam sebarang kegiatan ketenteraan di Mesir.

### Mengikut topik
#### Kesusasteraan
* Euripides mempersembahkan *[[Peliades]]*, drama tragedi pertamanya yang diketahui, di perayaan Athens di Dionysia.

## Kelahiran

## Kematian
456 SM

## Peristiwa
### Mengikut tempat
#### Yunani

* Arca gangsa Athena Promachos, monumen pertama Phidias (pengarca Athens) untuk dewi Athena, ditempatkan di Akropolis Athens. Arca ini setinggi 9 meter dan merupakan arca tertinggi yang dicipta di Athens ketika itu.

## Kelahiran

## Kematian
* Aeschylus, penulis drama Yunani (lahir 525 SM).
449 SM

## Peristiwa
### Mengikut tempat
#### Yunani

* Negara-negara kota Yunani berdamai dengan Empayar Parsi melalui perjanjian Keamanan Callias yang dinamai sempena nama duta besar Yunani di Istana Parsi yang merupakan abang (atau adik) ipar Cimon. Athens bersetuju untuk menamatkan bantuannya kepada pemberontak-pemberontak Mesir yang masih bertempur di sesetengah bahagian Delta Nile, manakala Parsi bersetuju tidak akan menurunkan kapal-kapal perangnya masuk ke Laut Aegea. Athens kini menguasai semua negara kota di Ionia secara berkesan.
* Pericles memulakan rancangan pembinaan agung yang termasuk pengubuan semula Piraeus serta tembok-tembok panjang yang terbentang ke Athens.
* Pericles mencadangkan "Dekri Kongres" yang membenarkan pembelanjaan sebanyak 9,000 talen untuk membiayai rancangan pembinaan semula candi-candi Athens yang amat besar. Ini menyebabkan perjumpaan ("Kongres") semua negara Yunani untuk mempertimbangkan persoalan pembinaan semula candi-candi yang dimusnahkan oleh tentera Parsi. Bagaimanapun, kongres itu gagal, akibat penentangan Sparta.
* Pericles mempertanggungjawabkan Phidias, pengarca Athens, untuk segala aspek kesenian rancangan pembinaan semula. Pembinaan bermula dengan Candi Hephaestus di Athens, manakala Senat Athens menempah Callicrates membina sebuah kuil untuk dewi Athena Nike di Akropolis.
* Perang Suci Kedua tercetus antara Athens dengan Sparta apabila Sparta memaksa Delpi berpisah daripada Phocis dan menjadikannya merdeka.

#### Republik Rom
* Undang-undang Dua Belas Jadual yang diperkembangkan oleh Perintahan Bersepuluh diisytiharkan secara rasmi. Dua Belas Jadual itu benar-benar ditulis pada dua belas keping batu bersurat gading yang dipamerkan di Forum Romanum supaya semua penduduk Rom dapat membaca dan mengetahuinya.
* Apabila tempoh Perintahan Bersepuluh tamat, ahli-ahlinya enggan melepaskan jawatan mereka atau membenarkan pewaris-pewaris mereka memegang jawatan-jawatan tersebut. Appius Claudius Crassus dikatakan membuat keputusan tak adil yang memaksa seorang wanita muda yang bernama Verginia untuk menjadi pelacur, dan mengakibatkan bapanya membunuh wanita itu. Ini mencetuskan pemberontakan terhadap Perintahan Bersepuluh yang menyebabkan ahli-ahlinya meletakkan jawatan mereka. Jawatan-jawatan majistret biasa (magistratus ordinarii) diperkenalkan semula. Appius Claudius dikatakan membunuh diri, akibat peristiwa-peristiwa ini.

### Mengikut topik
#### Kesusasteraan
* Herodotus menyiapkan karya *[[Sejarah-sejarah Herodotus|Sejarah]]* yang mencatatkan peristiwa-peristiwa mengenai Perang Parsi.

## Kelahiran
*

## Kematian
* Appius Claudius Crassus, bekas ahli Perintahan Bersepuluh (pembunuhan diri).
457 SM

## Peristiwa
### Mengikut tempat
#### Yunani

* Athens, ketua Liga Delos, terlibat dalam pertikaian dengan Corinth dan sekutunya, Sparta (ketua Liga Peloponnesus) tentang Megara. Nicodemes dari Sparta, pemangku raja untuk Raja Pleistoanax, mengetuai sebuah angkatan tentera yang terdiri daripada 11,500 orang hoplit (askar infantri) masuk ke Boeotia untuk membantu Thebes mematahkan pemberontakan oleh Phocis.
* Angkatan tentera Athens menyekat laluan-laluan balik ke Peloponnesus dan oleh itu, tentera Sparta memutuskan untuk kekal di Boeotia dan menunggu serangan Athens. Athens dan sekutu-sekutunya, dengan 14,000 askar di bawah kuasa pemerintahan Myronides, bertemu dengan tentera Sparta dalam Perang Tanagra. Tentera Sparta memenangi pertempuran itu tetapi mereka mengalami kerugian yang besar dan oleh itu, tidak dapat menggunakan kesempatan yang diwujudkan oleh kemenangan mereka.
* Tentera Athens berkumpul semula selepas pertempuran dan mara ke Boeotia. Diketuai oleh Myronides, tentera Athens menewaskan tentera Boeotia dalam Pertempuran Oenophyta, dan kemudian memusnahkan tembok-tembok Tanagra, serta menjarah Locris dan Phocis.
* Athens kemudian menewaskan Aegina dalam tahun yang sama, dan menyiapkan pembinaan Tembok-tembok Panjang untuk pelabuhan Athens di Piraeus (suatu tindakan yang ditentang oleh Sparta).
* Boeotia, Phocis dan Locris Timur menjadi ahli-ahli Liga Delos. Athens kini telah memasukkan semua kota-kota Boeotia ke dalam Liga Delos, kecuali Thebes. Aegina terpaksa menjadi ahli liga tersebut. Bersama-sama dengan Thasos, ia ditaksir membayar sumbangan sebanyak 30 talen setahun kepada Liga Delos.
* Candi Zeus di Olympia disiapkan.

#### Empayar Parsi
* Dekri oleh Artaxerxes I untuk mengasaskan semula kerajaan kota di Jerusalem. Sila lihat Ezra 7, Daniel 9, dan Nehemiah 1 di dalam Wasiat Lama.

## Kelahiran

## Kematian
Persaraan

**Persaraan** merupakan status seseorang pekerja yang telah berhenti dari kerjanya (kini dipanggil **pesara**). Ia biasanya berlaku disebabkan mencapai had umur. Ada juga persaraan yang disebabkan faktor lain seperti keadaan fizikal ataupun dengan pilihan.

Persaraan merupakan idea yang agak baru, sejak abad ke-19 - sebelum itu, kebanyakan orang bekerja selagi mampu. Kini biasanya terdapat had umur. had ini berbeza mengikut tempat dan jenis pekerjaan, namun biasanya di antara umur 55 dan 70 tahun. bukan itu sahaja terdapat 20% rakyat dapat melanjutkan pencen awal.

## Lihat juga
* KWSP
* Pencen
Haiwan benar-benar terlindung

**Haiwan benar-benar terlindung** yang diisytiharkan oleh "Pemuliharaan Alam Semulajadi dan Sumber Asli Antarabangsa" ("*International Conservation of Nature and Natural Resources*") merangkumi sembilan jenis, termasuknya:

# Badak sumbu Sumatera (*Dicerorhinus sumatrenesis*; bahasa Inggeris: *Sumatra Rhinoceros*); 
# Orang utan (*Pongo pygmaeus*); 
# Beruang madu (*Helarctos malayanus*; bahasa Inggeris: *Sun Bear*);  
# Duyung (*Dugong dugon*; bahasa Inggeris: *Dugong*); 
# Monyet bangkatan (*Nasalis larvatus*; bahasa Inggeris: *Proboscis Monkey*) 
# Harimau dahan (*Neofelis nebulosa*; bahasa Inggeris: *Clouded Leopard*) 
# Buaya julung-julung (*Tomistoma schlegeli*; bahasa Inggeris: *Gharial*) 
# Penyu hijau (*Chelonia mydas*; bahasa Inggeris: *Green Turtle*) 
# Penyu sisik (*Erelmochelys imbricata*; bahasa Inggeris: *Hawksbill Turtle*).

## Pautan luar
* http://www.iczm.sabah.gov.my
458 SM

## Peristiwa
### Mengikut tempat
#### Yunani

* Pericles meneruskan kegiatan-kegiatan Ephialtes untuk mendemokrasikan Athens dengan menjadikan jawatan arkon sebagai suatu jawatan berbayar dan memberi hak kepada warganegara kelas bawahan Athens untuk memegang jawatan itu.
* Aegina menyertai perikatan Peloponnesus, tetapi armada gabungan mereka ditewaskan oleh tentera laut Athens dalam Pertempuran Aegina. Tentera Athens, di bawah Leosthenes, mendarat di pulau Aegina dan mengepung serta menewaskan kota itu. Aegina dipaksa membayar ufti kepada Athens.

#### Republik Rom
* Lucius Quinctius Cincinnatus, jeneral Rom, diperintah mempertahankan kota daripada serangan tentera Aequi yang hampir tiba. Beliau dinamakan diktator Rom selama enam bulan. Lucius menewaskan musuh mereka dalam tempoh sehari dalam Pertempuran Mons Algidus dan meraikan kemenangannya di Rom. Enam belas hari selepas pertempuran itu, beliau meletakkan jawatan diktator dan kembali ke ladangnya.

### Mengikut topik
#### Kesusasteraan
* Aeschylus, penulis drama Athens menyiapkan trilogi *[[Oresteia]]* yang terdiri daripada *[[Agamemnon]], [[Choephoroi]] (Pembawa Air Persembahan)* dan *[[Eumenides]]*.

## Kelahiran

## Kematian
Milenium ke-5

**Milenium ke-5** ialah tempoh yang bermula dari 1 Januari 4001 dan berakhir pada 31 Disember 5000.

## Peristiwa astronomi
Bumi akan mengalami 2360 gerhana suria. Tarikh-tarikh berikut merupakan tarikh astronomi dan diberikan dalam format astronomi, iaitu Tahun Bulan Hari, yang membenarkan tarikh-tarikh tersebut disusun.
* 4285 Ogos 6: Zuhrah menghijab Regulus
* 4296 November 22: Zuhrah menghijab Antares
* 4557 November 10: Zuhrah menghijab Regulus
* 4747 Ogos 14: Zuhrah menghijab Regulus
* 4772 Oktober 13: Takwim Maya tamat
* Pada sekitar tahun 4380 dalam abad ke-44, Komet Hale-Bopp dijangka akan kembali ke sistem suria dalaman. Komet ini terakhir menguasai langit Bumi pada tahun 1996-1997.
* Pada abad ke-49, Komet Agung 1811 dijangka akan kembali ke sistem suria dalaman. Menurut penghitungan yang dibuat ketika itu, komet ini harus kembali pada sekitar tahun 4876.

## Peristiwa fiksyen
* Kebanyakan peristiwa di dalam novel-novel Honor Harrington dan cerpen-cerpen yang ditulis oleh David Weber berlaku pada tahun-tahun awal milenium ke-5.
* Pada tahun 4846 (atau dengan lebih tepat, pada hari ke-12 Kalends, CY 9772), kapal bintang *[[Asendan Andromeda]]* akan digunakan oleh Pengawal Tertinggi Sistem Komanwel (dalam siri televisyen, *[[Andromeda (siri TV)|Andromeda]]*).
* Dalam filem *[[A.I. (filem)|A. I.]]*, peristiwa berturut-turut yang berlaku pada tahun 4001 menonjolkan kepupusan manusia selepas lautan-lautan membeku, akan tetapi makhluk-makhluk cerdas lain yang merupakan keturunan-keturunan robot cerdas awal manusia kembali ke bumi untuk mengekskavasi supaya dapat menemui asal-usul mereka.

* 4444: Peristiwa *[[Neo Contra]]*.
* 4665: Peristiwa *[[Gua-gua Keluli]]*.
* 4667: Peristiwa *[[Matahari Terdedah]]*.
* 4670: Peristiwa *[[Robot-roboh Subuh]]*.
* 4870: Peristiwa *[[Robot-robot dan Empayar]]*.

* Suatu adegan dalam SB-129 daripada siri televisyen animasi, *[[SpongeBob SquarePants]]*, berlaku pada 6 Mac 4017.
* Abad ke-49: Susan daripada rancangan televisyen, *[[Doktor Who]]*, dilahirkan.
* ''Milenium Ke-5'', siri novel oleh Stirling, Wehrstein dan Meier, berlatarbelakangkan masa ini, dan membabadkan kehidupan dan perjalanan beberapa watak yang berkait di dunia khayalan yang muncul selepas sebuah peperangan nuklear memusnahkan hampir kesemua peradaban di bumi.

## Rujukan
* Konjungsi-konjungsi Regulus dengan planet-planet  (dalam bahasa Jerman)
Milenium ke-5 SM

**Milenium ke-5 SM** melihat penyebaran pertanian dari Timur Tengah ke seluruh Eropah selatan dan tengah. Kebudayaan-kebudayaan bandar di Mesopotamia dan Anatolia berkembang maju, dan mengembangkan roda. Barang-barang perhiasan tembaga menjadi lebih umum dan menandakan Zaman Kalkolitik. Penternakan haiwan tersebar ke seluruh Eurasia dan tiba di China. Jumlah penduduk dunia bertumbuh sedikit pada sepanjang milenium ini, mungkin dari 5 juta sehingga 7 juta orang.

## Peristiwa
* 4860 SM - Gunung Mazama di Oregon runtuh dan membentuk kaldera yang kemudian diisi dengan air dan menjadi Tasik Kawah, tasik yang paling dalam di Amerika Syarikat. Pada daya 7, ia masih merupakan letupan Holosen yang terbesar dalam sejarah Banjaran Cascade.
* 4713 SM - Epok (asal) Zaman Julian yang diperihalkan oleh Joseph Justus Scaliger terjadi pada 1 Januari, hari sifar astronomi dalam takwim Julian.
* 4350 SM - Zaman Pradinasti bermula di Mesir Kuno.
* 4300 SM - Theta Boötis menjadi bintang nampak yang paling dekat dengan kutub utara cakerawala sehingga 3942 SM apabila ia digantikan oleh Thuban.
* k.k. 4250 SM - 3750 SM - Penyebarisan Menhir di Menec, Carnac, Perancis.
* 4121 SM - Tarikh Eduard Meyer untuk penciptaan takwim Mesir, berdasarkan pengiraan kitaran Sotiknya. 
* 4004 SM - Menurut kronologi Ketua Biskop James Ussher dari Armagh, tahun ini ialah tahun penciptaan alam semesta pada waktu senja sejurus sebelum 23 Oktober.

## Kebudayaan
* 5000 SM – Permulaan kebudayaan Yangshao di China.
* 4900 SM - 4600 SM; Pembinaan parit bulat di Eropah Tengah.
* 4500 SM – Peradaban Susa dan Kish di Mesopotamia dan Khuzestan (lihat Sialk).
* 4200 SM - Tarikh untuk contoh-contoh Mesolitik bagi teknik Naalebinding yang ditemukan di Denmark dan yang menandakan penyebaran teknologi ke Eropah Utara. (Bender 1990) 
* 4000 SM - 3000 SM; Masyarakat-masyarakat rumit dengan hierarki paderi dan raja mula muncul di Mesopotamia.
* Kebudayaan Cucuteni di Eropah Tengah.
* Kebudayaan-kebudayaan Sredny Stog kalkolitik, Samara dan Maykop awal yang merupakan calon-calon untuk Proto-Indo-Europah awal.

## Zaman
* k.k. 4570–4250 SM – Kebudayaan Merimde di Sungai Nil.
* k.k. 4400–4000 SM – Kebudayaan Badari di Sungai Nil.

## Perekaan, penemuan, dan pengenalan
* sejak k.k. 5000 SM: Pengembangan sistem-sistem proto-tulisan, kemungkinannya gambaran gagasan: skript Vinca, batu bersurat Tartaria.
* k.k. 4500 SM – Pengenalan bajak di Eropah.
* Pembelajinakan kerbau di China.
* Pengembangan pembruan bir.
* Pengembangan roda di Mesopotamia dan Eropah.
Milenium ke-6 SM

|}
Semasa **milenium ke-6 SM**, pertanian tersebar dari kawasan Balkan ke Itali dan Eropah Timur, dan dari Mesopotamia ke Mesir. Pada dasarnya, jumlah penduduk dunia adalah stabil pada sekitar 5 juta orang.

## Peristiwa
* k.k. 6000 SM – Pemisahan Proto-Indo-Eropah menjadi Proto-Anatolia dan Proto-Indo-Iran di India yang disebabkan oleh keselanjaran Proto-Veda. 
* k.k. 5900 SM – Kebudayaan Vinca prasejarah muncul di Belgrade kini.
* k.k. 5760 SM – Gunung berapi Puy-de-Dôme meletup.
* k.k. 5600 SM – Permulaan pergurunan Afrika Utara yang akhirnya menyebabkan penciptaan gurun Sahara. Adalah mungkin bahawa proses ini menyebabkan sesetengah orang asli berhijrah ke kawasan Sungai Nil di timur dan dengan itu, menyediakan asas untuk kebangkitan peradaban Mesir.
* k.k. 5600 SM – Orang Cat Merah memantapkan kedudukan mereka di kawasan yang terbentang dari Labrador kini hingga negeri New York.
* 1 September 5509 SM - Tarikh penciptaan alam yang ditetapkan oleh Takwim Byzantin.
* k.k. 5500 SM - Pertanian bermula di Mesir Kuno.
* k.k. 5450 SM – Peletupan Gunung berapi Hekla.
* k.k. 5400 SM – Pengairan di Mesopotamia.
* k.k. 5200 SM – Permulaan tempat kediaman dan petempatan manusia di Malta.
* k.k. 5000 SM - Perladangan tiba di Eropah.

## Perubahan alam sekitar
* k.k. 7000 SM – Permulaan Iklim Holosen optimum.
* k.k. 5600 SM – Menurut teori banjir besar Laut Hitam, Laut Hitam dibanjiri oleh air masin. Lebih kurang 3,000 batu padu (12,500 km³) air masin ditambahkan dan mengakibatkan tasik air tawar yang dikelilingi daratan ini menjadi sebuah laut air masin.

## Perekaan, penemuan, dan pengenalan
* k.k. 6000 SM - Orang-orang Cyclade mula menggunakan tanah liat kasar yang bermutu rendah untuk membuat berbagai-bagai barang.
* Pertanian muncul di lembah Sungai Nil.
* Padi ditanam di Asia.
* Bajak direka.
* Batu-bata dicipta buat pertama kali di Parsi.
* Wain dicipta buat pertama kali di Parsi.
* Afrika: Artifak-artifak batu ditambah dengan artifak logam, serta kraftangan bakul, tembikar, dan tenunan.
* Afrika: Mayat dikebumikan dalam posisi fetus yang menghadapi barat, dan dikelilingi oleh persembahan dan artifak pengebumian.
* Afrika: Periuk dan jambangan tanah liat terhias (yang berwarna hitam pada bahagian atas), sikat tulang serta gading, patung kecil, dan pinggan mangkuk meja terdapat dalam jumlah yang besar.
* Afrika: Berbagai-bagai barang kemas yang diperbuat daripada pelbagai bahan.
* Afrika: Barang-barang mula dibuat bukan sahaja untuk kegunaannya tetapi untuk nilai estetik.
* Afrika: Petempatan-petempatan tetap dan teratur yang tertumpu pada pertanian.

## Peristiwa kebudayaan yang penting
* k.k. 5700 SM – Kebudayaan Samarra di Mesopotamia (Iraq kini) bermula (k.k. 5700 SM – 4900 SM C-14, 6640 SM - 5816 SM calSM). 
* k.k. 5500 SM – Tembikar di Mehrgarh, Asia Selatan.
* 5100-an SM – Candi-candi dibina di Mesopotamia Selatan.
* Mediterranean: Kebudayaan Eropah Lama.
Milenium ke-9 SM

**Milenium ke-9 SM** menandakan permulaan zaman Neolitik. Pertanian tersebar di seluruh Sabit Subur, dengan penggunaan tembikar tersebar dengan lebih meluas. Petempatan-petempatan yang lebih besar seperti Jericho muncul di sepanjang laluan-laluan perdagangan garam dan flin. Eurasia Utara ditempatkan semula ketika glasier-glasier daripada maksimum glasier terakhir berundur. Jumlah penduduk dunia dianggarkan sebanyak beberapa juta orang, dengan kemungkinan kurang daripada 5 juta.

## Peristiwa
* k.k. 9000 SM – Laut Mediterranean - Penempatan di kepulauan Mediterranean bermula.
* k.k. 9000 SM - Zaman Neolitik Awal di Timur Dekat Kuno (Jericho).
* k.k. 8700 SM – 8400 SM – Britain - tapak Star Carr di Yorkshire, Britain didiami oleh orang-orang Maglemosian.
* k.k. 8500 SM – Great Britain - pemburu-pemburu Mesolitik berkhemah di Cramond, Scotland Prasejarah.
* k.k. 8350 SM – Timur Tengah - penempatan Neolitik di Jericho.
* k.k. 8300 SM – Great Britain - pemburu-pemburu nomad tiba di England.
* k.k. 8000 SM – Norway - Øvre Eiker di Norway didiami orang.
* k.k. 8000 SM – Afrika - turisan-turisan batu Afrika di gua Apollo 1 yang merupakan turisan batu terawal yang dicatat.
* k.k. 8500 SM - 7370 SM; Jericho mempunyai lebih kurang 2,000 penduduk yang tinggal di dalam rumah-rumah bata mentah yang dilindungi oleh pagar batu yang lebarnya 5 kaki dan tingginya 12 - 17 kaki. Tapak ini 6 ekar luasnya.

## Perubahan alam sekitar
* Kira-kira 8000 SM – Dunia - laut naik
* Kira-kira 8000 SM – Antartika - permulaan pencairan jangka panjang bagi lembar-lembar ais Antartik
* Kira-kira 8000 SM – Asia - aras-aras laut naik, akibat pemanasan pascaglasier
* Kira-kira 8000 SM – Dunia - penghapusan melebihi 40 juta binatang pada sekitar masa ini
* Kira-kira 8000 SM – Amerika Utara - glasier-glasier berundur dan menjelang 8000 SM, glasier-glasier Wisconsin telah berundur sepenuhnya.
* Kira-kira 8000 SM – Dunia - kebanjiran kawasan pedalaman, akibat pencairan glasier yang membawa bencana di banyak kawasan.

## Perekaan dan penemuan
* k.k. 8000 SM – Mesopotamia - Pertanian di Mesopotamia.
* k.k. 8000 SM – Asia - Pembelajinakan babi di China dan Turki.
* k.k. 8000 SM – Timur Tengah - Pembelajinakan biri-biri dan kambing.
* k.k. 8000 SM – Asia - Bukti pembelajinakan anjing daripada serigala.
* k.k. 8000 SM – Dunia - Perdagangan tembakau rentas Atlantik yang dikatakan diadakan antara Afrika dan Amerika Selatan.
* k.k. 8000 SM – Timur Tengah - Alat-alat flin kuno dari negeri Arab utara dan tengah yang merupakan kepunyaan masyarakat-masyarakat pemburu-pemungut.
* k.k. 8000 SM – Timur Tengah - Bekas-bekas tanah liat dan patung-patung kecil terracotta manusia dan haiwan yang dikeluarkan di Ganj Dareh, Iran barat.
* k.k. 8000 SM – Pertukaran barang, gabungan tiga dimensi untuk sistem perakaunan/inventori, dan media pertukaran.
* k.k. 8000 SM – Pertukaran barang mungkin membayangkan teknologi pseudo penulisan yang terawal. 
* Orang-orang Jericho mula membentuk batu-bata daripada tanah liat dan kemudian mengeraskannya di tengah panas.
Abad ke-24

**Abad ke-24** merangkumi tahun-tahun dari 2301 sehingga 2400 dalam kalendar Gregory. Berbeza dengan kebanyakan tahun abad, tahun 2400 merupakan tahun lompat.
Abad ke-22

**Abad ke-22** merangkumi tahun-tahun dari 2101 sehingga 2200 bagi sebahagian orang. Ini hampir sama dengan dua puluh satu ratusan, yakni tempoh daripada 2100 sehingga 2199. (Terdapat sebahagian orang yang memperdebatkan bahawa disebabkan ketiadaan tahun sifar, ini tidak serupa dengan abad ke-22, walaupun sebahagian orang menganggapinya sebagai begitu adakahnya salah atau tidak.)
459 SM

## Peristiwa
### Mengikut tempat
#### Empayar Parsi

* Ezra mengumpulkan dan mengetuai sebuah kumpulan yang terdiri daripada lebih kurang 5,000 orang Yahudi dari Babylon ke Jerusalem.

#### Yunani

* Pleistoanax mewarisi bapanya, Pleistarchus, sebagai raja Sparta.
* Athens bersekutu dengan negara kota Megara yang mengalami tekanan daripada Corinth. Perikatan ini mencetuskan perang antara Corinth dengan Athens. Pertempuran pertama perang ini di Haliesis yang terletak di Teluk Argolis dimenangi oleh Corinth, tetapi pertempuran yang berikut di Cecryphalea (Angistrion kini) dimenangi oleh Athens.

#### Republik Rom
* Tentera Aequi menduduki Tusculum. Sebagai balasan terhadap ancaman ini, Senat Rom memutuskan untuk menurunkan seangkatan tentera di bawah Konsul Lucius Cornelius Maluginensis untuk membantu kota sekutunya. Di samping itu, Konsul Fabius Vibulanus yang sedang mengepung Antium, mengalihkan tenteranya untuk menyerang Tusculum. Bagaimanapun, tentera Tusculum dapat menawan semula kota mereka, dan suatu kedamaian sementera kemudian diatur dengan Aequi.

#### Sicily

* Kota Sicily di Morgantina dimusnahkan oleh Ducetius, ketua keyunanian Siculi (menurut Diodoros Siculus).

## Kelahiran
*

## Kematian
* Pleistarchus, raja Sparta.
460 SM

## Peristiwa
### Mengikut tempat
#### Empayar Parsi

* Mesir memberontak terhadap pemerintahan Parsi. Inaros, ketua Mesir, meminta bantuan daripada Athens yang rela memberikannya kerana Athens merancang untuk berdagang dan menjajah Mesir. Seangkatan tentera laut yang terdiri daripada 200 buah kapal trirem Athens yang sedang berkempen di Cyprus diperintah dengan segera untuk membantu Mesir.
* Achaemenes, satrap (gabenor) Parsi di Mesir, ditewaskan dan dibunuh oleh tentera Mesir dalam pertempuran di Papremis pada tebing Sungai Nil.
* Pembinaan kompleks istiadat di Apadana (balai menghadap) untuk Darius dan Xerxes I di Persepolis disiapkan.

#### Yunani

* Perang Peloponnesus Pertama tercetus antara Liga Delos (diketuai oleh Athens) dengan perikatan Peloponnesus (diketuai oleh Sparta), akibat sebahagian oleh perikatan Athens dengan Megara dan Argos, serta reaksi Sparta yang menyusul. Athens telah membina tembok-tembok panjang di pelabuhan Nisaea untuk Megara, dan mengabikatan permusuhan Corinth, pesaing lama Megara.
* Argos memberontak terhadap Sparta, dan Athens membantu Argos serta Thessaly. Angkatan tentera yang kecil yang dihantar oleh Sparta untuk mematahkan pemberontakan di Argos ditewaskan oleh angkatan bersama Athens dan Argos di Oenoe.

#### Republik Rom
* Pertikaian tertimbul antara golongan-golongan ningrat dan marhaen Rom. Pada masa yang sama, terdapat juga suatu pemberontakan oleh hamba-hamba Rom. Semasa pemberontakan, Bukit Campidoglio dikawal oleh hamba-hamba buat tempoh yang lama, bersama dengan candi-candi yang paling penting di Rom. Adalah semasa pemberontakan ini bahawa Konsul Publius Valerius Publicola meninggal dunia, dan Lucius Quinctius Cincinnatus dilantik sebagai penggantinya. Pemberontakan ini hanya berakhir dengan ketibaan seangkatan tentera dari Tusculum yang diketuai oleh Lucius Mamilius, diktator Tuscula.

#### Sicily

* Ducetius, ketua keyunanian Siculi (kaum kuno Sicily) mengambil kesempatan yang diberikan oleh keadaan tidak keruan yang menyusuli kejatuhan pemerintahan penzalim di Syracuse dan negeri-negeri Sicily yang lain. Dengan bantuan daripada pihak demokrasi Syracuse, beliau mengusir kolonis-kolonis bekas penzalim Hieron dari Catana dan mengembalikannya kepada penduduk-penduduk asalnya.

### Mengikut topik
#### Seni
* Polygnotos dari Thasos menghiasi stoa (serambi anjung) di utara Agora kuno Athens (tarikh anggaran).
* Arca mengenai seorang Pahlawan Muda" (kemudiannya didapati di laut berhampiran dengan Riace, Itali) dicipta, dan kini berada di Museo Archeologico Nazionale, Reggio Calabria, Itali (tarikh anggaran).

## Kelahiran
* Democritus dari Abdera, ahli falsafah Yunani (maut 370 SM).
* Hippocrates dari Cos, pakar perubatan Yunani (maut 377 SM).
* Thucydides, ahli sejarah Yunani (maut 395 SM).

## Kematian
* Epicharmus, pemuisi Yunani (lahir 550 SM).
* Panini, ahli nahu Hindu India (lahir 520 SM).
* Themistocles , ahli politik dan strategi tentera laut Athens (lahir 525 SM)
* Achaemenes, satrap (gabenor) Mesir.
* Publius Valerius Publicola, konsul Rom.
461 SM

## Peristiwa
### Mengikut tempat
#### Yunani

* Di Athens, Ephialtes dan Pericles akhirnya mendapat persetujuan untuk memulaukan Kimon yang telah menjadi tidak popular kerana dasar pro-Spartanya yang tidak berjaya.
* Ephialtes, dengan bantuan Pericles, mengurangkan kuasa Majlis Athens di Areopagus (yang terdiri daripada para bekas arkon dan oleh itu, merupakan kubu oligarki) dan memindahkannya kepada penduduk-penduduk, iaitu Majlis Lima Ratus, Dewan Undangan, serta mahkamah-mahkamah undang-undang popular. Jawatan Hakim dijadikan suatu jawatan berbayar dan dipilih melalui pengundian berdasarkan sebuah senarai yang setiap warganegara boleh memasukkan nama sendiri.
* Ephialtes dibunuh oleh Aristodicus dari Tanagra di Boeotia yang dikatakan bertindak bagi pihak ahli-ahli oligarki Athens.
* Pemulauan Kimon dan pembunuhan Ephialtes menyebabkan Pericles menjadi pemidato yang terpengaruh di Athens.

## Kelahiran

## Kematian
* Ephialtes, ketua demokrat radikal di Athens, dibunuh.
462 SM

## Peristiwa
### Mengikut tempat
#### Yunani

* Tentera Sparta cuba menaklukkan kubu Gunung Ithome di Messenia yang melindungi sekumpulan besar pemberontak hamba. Sparta meminta bantuan daripada sekutu-sekutunya yang bertempur dalam Perang-perang Parsinya, termasuk Athens.
* Kimon meminta penduduk-penduduk Athens untuk membantu Sparta. Walaupun Ephialtes mendesak bahawa Sparta ialah pesaing Athens untuk kuasa dan harus dibiarkan menjaga diri sendiri, pandangan Kimon mengatasi pandangannya. Kimon kemudian mengetuai 4,000 orang hoplit (askar infantri) ke Gunung Ithome.
* Selepas percubaannya untuk menggempur Gunung Ithome gagal, Sparta mula mencurigai Athens kerana risau bahawa mereka mungkin menyebelahi pihak hamba. Mengekalkan sekutu-sekutunya yang lain, Sparta menghantar Kimon dan askar-askarnya balik. Penolakan yang menghina ini mengakibatkan kepopularan Kimon jatuh di Athens. Kemarahan terhadap pemecatan itu menyebabkan pendapat Athens berubah kepada pandangan Ephialtes.
* Ephialtes meluluskan undang-undang dalam eklesia Athens yang membaharui mahkamah Areopagus melalui pengehadan kuasanya kepada menghakimi kes-kes homisid dan jenayah agama. Beliau menganggap Aeropagus sebagai sebuah pusat konservatisme, dan kemenangan Ephialtes dilihat sebagai suatu kekalahan para ahli konservatisme dan ahli oligarki.
* Argos yang mengambil kesempatan yang diwujudkan oleh keasyikan Sparta terhadap pemberontakan hamba-hambanya, akhirnya menewaskan Mykenai. Penduduk-penduduk kota itu berselerak, dengan sesetengah mereka masuk ke Makedon.
* Perikles mula menjadi ketua Athens secara berkesan.

### Mengikut topik
#### Falsafah
* Anaxagoras, ahli falsafah Yunani, berpindah ke Athens dan memulakan pengajarannya di sana.

## Kelahiran

## Kematian
463 SM

## Peristiwa
### Mengikut tempat
#### Yunani

* Di Athens, Ephialtes, negarawan demokrasi, dan Pericles yang muda mencuba menyebabkan Kimon, pemerintah dikit, dipulaukan. Kimon dituduh oleh Pericles dan ahli-ahli politik demokrasi yang lain kerana menerima rasuah supaya tidak menyerang raja Macedon (yang disyaki membantu pemberontak-pemberontak Thasus secara terselindung). Walaupun Kimon dibebaskan daripada tuduhan itu, pengaruhnya ke atas penduduk-penduduk Athens merosot.
* Themistocles yang berada dalam buangan, menemui Raja Artaxerxes I untuk meminta bantuan Parsi supaya membantunya mengembalikan kuasa di Athens. Artaxerxes tidak rela membantunya tetapi sebagai ganti, memberikannya jawatan satrap (gabenor) Magnesia.
* Selepas pengepungan selama dua tahun, Thasos jatuh kepada Athens di bawah Kimon yang memaksa Thasus memusnahkan tembok-temboknya, menyerahkan kapal-kapal, serta membayar ganti rugi dan sumbangan tahunan kepada Athens.

## Kelahiran

## Kematian
464 SM

## Peristiwa
### Mengikut tempat
#### Yunani

* Sparta mengalami kesan-kesan sebuah gempa bumi yang teruk yang mengakibatkan banyak penduduknya terkorban.
* Apabila hamba-hamba Messenia memberontak terhadap tuan-tuan Sparta mereka selepas gempa bumi yang teruk, Raja Archidamus II menyediakan pertahanan Sparta. Oleh itu, hamba-hamba tersebut mengubui diri di Gunung Ithome.

#### Empayar Parsi

* Mesir mengambil kesempatan yang diwujudkan oleh pembunuhan Xerxes untuk memberontak terhadap Parsi. Pemberontakan ini diketuai oleh Inaros, seorang anak Libya.
* Artaxerxes I mewarisi Xerxes sebagai raja Empayar Parsi.

## Kelahiran

## Kematian